Chibly Langlois

Hi Chibly Langlois (; natawo 29 Nobyembre 1958) usa nga Haitiano nga kardinal han Singbahan Katolika Romana. Hiya an obispo han Les Cayes tikang han 15 Agosto 2011, ngan mangulo han Konferensya han mga Kaobispohan han Haiti.

Ginpasaka ni Papa Francisco, han 22 Pebrero 2014, hi Langlois ngadto han Kolehiyo han mga Kardinal. Hi Langlois amo an syahan nga Haitiano nga kardinal, ngan amo la han mga bag-o nga kardinal dida han Pebrero 2014 nga konsistoryo nga diri arsobispo.

Biyograpiya 
Natawo hi Langlois ha La Vallée ha habagatan o siniragan-salatan nga dapit han Haiti ngadto hin kablasanon nga panimalay. Sinmulod hi Langlois han Grand Séminaire Notre-Dame han Port-au-Prince dida han 1985, nga diin nag-aram hiyá hin pilosopiya ngan teolohiya; ha urhe nga panahon, tikang 1994 kutob 1996, nag-aram hiya didto han Pontifisya Unibersidad Lateranense ha Roma ngan nakakuha hiya hin lisensyado hin pastoral nga teolohiya. Gin-ordenar hiya nga pádì para han diosesis han Jacmel dida han 22 han Septyembre 1991.

Han 8 Abril 2004 hi Langlois ginbutáng nga obispo han Fort-Liberté ni Papa Juan Pablo II. Han 15 Agosto 2011 ginbutang hiya nga obispo han Les Cayes ni Papa Benedicto XVI.

Han pagpílì niya pagpasaka kan Langlois ngadto han Kolehiyo han mga Kardinal han 2014, ginlabyan ni Papa Francisco in damo pa nga mga senior nga mga Haitiano nga obispo upod an mga metropolitano nga arsobispo nga hira Louis Kébreau ngan Guire Poulard. Hadto nga panahon, hi Poulard amo  an iya superior dida han pansingbahan nga lalawigan han Port-au-Prince.

Han 22 Pebrero 2014, ginhimo ni Papa Francisco hi Langlois nga Kardinal-nga-Presbitero han San Giacomo in Augusta. Ini nga Romano nga singbahan waray pa han una mahimo nga titular nga singbahan hin Katoliko nga kardinal. Pormal nga gintag-iya ni Kardinal Langlois han iya titulus nga singbahan dida han 7 Hunyo 2014.

Han 22 Mayo 2014, hi Kardinal Langlois ginhimo ni Papa Francisco na api han Pontifisyo nga Konseho para hin Hustisya nga Kamurayaw, Pontifisyo nga Komisyon para han Latinoamerica, and Secretariat para hin mga Komunikasyon.

Kitaa gihapon 
 Mga ginhimo nga kardinal ni Francisco

Mga pinanbasaran

Mga sumpay ha gawas 
 LANGLOIS, Chibly 
 "Cardinal Chibly Langlois," GCatholic.org

 

|-
 

|-
 

Mga natawo han 1958
Mga buhi nga tawo
Mga kardinal